**ŠTATÚT**

**KOMODITNEJ RADY**

**Ministerstva pôdohospodárstva a rozvoja vidieka Slovenskej republiky**

vydaný rozhodnutím ministra pôdohospodárstva a rozvoja vidieka Slovenskej republiky

č. XXXXXXX

**Článok 1**

**Úvodné ustanovenie**

1. Komoditná rada Ministerstva pôdohospodárstva a rozvoja Slovenskej republiky (ďalej len „komoditná rada“) je zriadená podľa čl. 7 ods. 3 Štatútu Ministerstva pôdohospodárstva a rozvoja vidieka Slovenskej republiky, schváleného uznesením vlády Slovenskej republiky č. 84/2011 z 9. februára 2011.
2. Sídlom komoditnej rady je Ministerstvo pôdohospodárstva a rozvoja vidieka Slovenskej republiky, Dobrovičova 12, 812 66 Bratislava (ďalej len „ministerstvo“).
3. Štatút komoditnej rady v „Časti A – všeobecná časť“, spoločne upravuje postavenie, činnosť a pôsobnosť všetkých komoditných rád za vybraté komodity.
4. Štatút komoditnej rady v  „Časti B – špecifická časť“, upravuje postavenie, činnosť a pôsobnosť komoditných rád za nasledovné komodity:

B1 – Komoditná rada pre akvakultúru Ministerstva pôdohospodárstva a rozvoja vidieka Slovenskej republiky.

B2 – Komoditná rada pre hovädzí dobytok a hovädzie mäso Ministerstva pôdohospodárstva a rozvoja vidieka Slovenskej republiky.

B3 – Komoditná rada pre hydinu, hydinové vajcia a hydinové mäso Ministerstva pôdohospodárstva a rozvoja vidieka Slovenskej republiky.

B4 – Komoditná rada pre krmivá a výživu zvierat Ministerstva pôdohospodárstva a rozvoja vidieka Slovenskej republiky.

B5 – Komoditná rada pre mlieko Ministerstva pôdohospodárstva a rozvoja vidieka Slovenskej republiky.

B6 – Komoditná rada pre ošípané a bravčové mäso Ministerstva pôdohospodárstva a rozvoja vidieka Slovenskej republiky.

B7 – Komoditná rada pre ovce a kozy, ovčie a kozie mlieko a mäso Ministerstva pôdohospodárstva a rozvoja vidieka Slovenskej republiky.

B8 – Komoditná rada pre včely a včelie produkty Ministerstva pôdohospodárstva a rozvoja vidieka Slovenskej republiky.

B9 – Komoditná rada pre cukor Ministerstva pôdohospodárstva a rozvoja vidieka Slovenskej republiky.

B10 – Komoditná rada pre obilniny Ministerstva pôdohospodárstva a rozvoja vidieka Slovenskej republiky.

B11 – Komoditná rada pre olejniny Ministerstva pôdohospodárstva a rozvoja vidieka Slovenskej republiky.

B12 – Komoditná rada pre ovocie Ministerstva pôdohospodárstva a rozvoja vidieka Slovenskej republiky.

B13 – Komoditná rada pre víno Ministerstva pôdohospodárstva a rozvoja vidieka Slovenskej republiky.

B14 – Komoditná rada pre zeleninu Ministerstva pôdohospodárstva a rozvoja vidieka Slovenskej republiky.

B15 – Komoditná rada pre zemiaky Ministerstva pôdohospodárstva a rozvoja vidieka Slovenskej republiky.

**Časť A – všeobecná časť**

**Článok 2**

**Postavenie komoditnej rady**

1. Tento štatút upravuje postavenie, činnosť a pôsobnosť komoditnej rady.
2. Komoditná rada je poradným, iniciatívnym a koordinačným orgánom ministra pôdohospodárstva a rozvoja vidieka Slovenskej republiky (ďalej len „minister“) v oblasti monitorovania trhu s vybranými poľnohospodárskymi komoditami v Slovenskej republike a v Európskej únii (ďalej len „komodity“).

**Článok 3**

**Činnosť komoditnej rady**

Komoditná rada najmä

1. Sleduje a hodnotí vývoj trhu s príslušnými komoditami vrátane monitoringu cien,
2. prerokúva informácie o produkcii, spracovaní a marketingu príslušných komodít,
3. prerokúva návrhy na uplatňovanie nástrojov pre usmerňovanie vývoja situácie na trhu s príslušnými komoditami,
4. prerokúva návrhy a podnety členov komoditnej rady a zabezpečuje plnenie úloh zadávaných ministrom.

**Článok 4**

**Menovanie a zloženie komoditnej rady**

1. Členov komoditnej rady vymenúva a odvoláva minister.
2. Komoditnú radu tvoria predseda, podpredseda, tajomník a ostatní členovia.
3. Na ustanovujúcom zasadnutí komoditnej rady členovia komoditnej rady zvolia predsedu a podpredsedu príslušnej komoditnej rady nadpolovičnou väčšinou všetkých hlasov. Ustanovujúce zasadnutie komoditnej rady zvoláva generálny riaditeľ sekcie poľnohospodárstva.
4. Predseda komoditnej rady:
	1. zvoláva zasadnutie komoditnej rady,
	2. riadi jej činnosť,
	3. vypracováva správu o činnosti komoditnej rady za predchádzajúci kalendárny rok a predkladá ju generálnemu riaditeľovi sekcie poľnohospodárstva najneskôr k 31.03.
5. Podpredseda komoditnej rady zastupuje predsedu komoditnej rady počas jeho neprítomnosti v rozsahu, ktorým ho predseda komoditnej rady poverí.
6. Tajomník komoditnej rady najmä:
	1. zabezpečuje organizačnú a administratívnu prípravu zasadnutí komoditnej rady,
	2. zabezpečuje vyhotovenie zápisnice zo zasadnutia komoditnej rady a jej administráciu.
	3. v prípade neúčasti tajomníka komoditnej rady na zasadnutí, riaditeľ odboru zodpovedný za príslušnú komoditu poverí činnosťami uvedenými v bode 6.1. a 6.2. iného zamestnanca odboru.
7. Člen komoditnej rady
	1. sa zúčastňuje na zasadnutiach komoditnej rady,
	2. sa zúčastňuje plnenia úloh vyplývajúcich zo záverov zasadnutia komoditnej rady,
	3. je oprávnený predkladať návrhy, informácie a ďalšie materiály na zasadnutia komoditnej rady, vyjadruje sa k prerokúvaným materiálom a hlasuje
	o stanoviskách k nim.
8. Členovia komoditnej rady vykonávajú funkciu člena komoditnej rady bez nároku
na odmenu.
9. Tajomníkom komoditnej rady je zamestnanec odboru rastlinnej alebo živočíšnej výroby ministerstva, v ktorého agende je príslušná komodita.

**Článok 5**

**Zánik členstva v komoditnej rade**

1. Členstvo v komoditnej rade zaniká:
	1. odvolaním člena ministrom,
	2. písomným vzdaním sa členstva,
	3. úmrtím člena.

**Článok 6**

**Zasadnutie komoditnej rady**

1. Zasadnutia komoditnej rady sa koná spravidla jeden krát ročne v priestoroch úradu ministerstva a zvoláva ju (okrem ustanovujúceho zasadnutia) predseda príslušnej komoditnej rady, ktorý zároveň navrhne termín a program zasadnutia komoditnej rady.
2. Predseda komoditnej rady zvolá zasadnutie komoditnej rady aj na pokyn ministra, alebo ak o to požiada nadpolovičná väčšina všetkých členov komoditnej rady.
3. Pozvánka sa zasiela písomne alebo elektronicky minimálne 14 kalendárnych dní pred zasadnutím komoditnej rady. V odôvodniteľných prípadoch nemusí byť táto lehota dodržaná.
4. Predseda komoditnej rady môže pozvať na svoje zasadnutie aj inú osobu, ak považuje z odborného hľadiska jej prítomnosť za potrebnú; táto osoba nemá hlasovacie právo.

**Článok  7**

**Priebeh zasadnutia komoditnej rady**

1. Priebeh zasadnutia komoditnej rady riadi jej predseda. V odôvodnených prípadoch môže riadením zasadnutia poveriť podpredsedu komoditnej rady.
2. Zasadnutie komoditnej rady prebieha podľa programu zasadnutia, ktorý navrhuje predseda komoditnej rady. Komoditná rada rokuje na základe materiálov, ktoré predkladajú členovia komoditnej rady najneskôr 7 kalendárnych dní pred začiatkom zasadnutia komoditnej rady. V nevyhnutných prípadoch môže komoditná rada rokovať aj na základe podnetu predloženého priamo na rokovaní.
3. Program zasadnutia komoditnej rady môže byť priamo na zasadnutí doplnený o návrh člena komoditnej rady až po odsúhlasení nadpolovičnej väčšiny riadnych členov komoditnej rady.
4. Stanoviská, odporúčania a úlohy prijíma komoditná rada formou svojich uznesení.
5. Komoditná rada je uznášaniaschopná, ak je prítomná nadpolovičná väčšina jej členov.
6. Ak sa člen komoditnej rady nemôže zúčastniť zasadnutia, písomne poverí zastupovaním inú osobu; táto osoba nemá hlasovacie právo.
7. Komoditná rada prijíma svoje uznesenie nadpolovičnou väčšinou prítomných členov komoditnej rady. Každý člen komoditnej rady má jeden hlas. V prípade rovnosti hlasov rozhoduje hlas predsedajúceho.
8. O obsahu a výsledkoch zasadnutia komoditnej rady vyhotovuje tajomník komoditnej rady zápisnicu. Zápisnica sa doručuje všetkým členom komoditnej rady, ako aj prizvaným osobám, ktoré sa zasadnutia zúčastnili spravidla do desiatich kalendárnych dní odo dňa zasadnutia komoditnej rady.
9. Zápisnicu podpisuje predseda komoditnej rady a dvaja overovatelia zápisnice určení predsedom na zasadnutí komoditnej rady. Ak člen komoditnej rady nesúhlasí
so závermi uvedenými v zápisnici, uvedie sa jeho odôvodnené stanovisko  ako príloha k zápisnici, ak na tom trvá.

**Článok 8**

**Záverečné ustanovenie**

1. Člen komoditnej rady je povinný zachovávať mlčanlivosť o skutočnostiach, o ktorých sa dozvedel v súvislosti so svojou činnosťou a získané poznatky nesmie využiť bez vedomia predsedu.
2. Spôsob informovania verejnosti o činnosti komoditnej rady zabezpečuje predseda
po prerokovaní s ministrom.

**Článok 9**

**Účinnosť**

Tento štatút nadobúda účinnosť dňom jeho zverejnenia.

 Gabriela Matečná

 ministerka

**Časť B – špecifická časť**

**B1 Komoditná rada pre akvakultúru Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

1. Vyvíja iniciatívu, smerujúcu k monitorovaniu aktuálnych problémov v oblasti akvakultúry a napomáha ich riešeniu,
2. prerokúva informácie o produkcii, spracovaní, marketingu, dovoze a nákazovej situácii v oblasti akvakultúry,
3. prerokúva návrhy na uplatňovanie opatrení na usmerňovanie trhu s produktmi rybolovu a akvakultúry,
4. sleduje a hodnotí vývoj situácie na trhu s produktmi akvakultúry a prerokúva návrhy na uplatňovanie nástrojov jeho usmerňovania,
5. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva

1.1. odboru živočíšnej výroby,

1.2. sekcie potravinárstva a obchodu,

2. Pôdohospodárskej platobnej agentúry,

3. Štátnej veterinárnej a potravinovej správy Slovenskej republiky,

4. Slovenskej poľnohospodárskej a potravinárskej komory,

5. Združenia chovateľov rýb na Slovensku.

Ďalšími členmi komoditnej rady môžu byť zástupcovia:

1. Ministerstva, odboru Riadiaceho orgánu Operačného programu Rybné hospodárstvo,
2. Slovenskej poľnohospodárskej univerzity v Nitre,
3. Výskumného ústavu ekonomiky poľnohospodárstva a potravinárstva,
4. Štatistického úradu Slovenskej republiky.

**B2 Komoditná rada pre hovädzí dobytok a hovädzie mäso Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

1. Sleduje a hodnotí vývoj situácie na trhu s hovädzím dobytkom, hovädzím mäsom a teľacím mäsom a výrobkami z nich vrátane monitoringu ich cien,
2. prerokúva informácie o produkcii, spracovaní a marketingu hovädzieho dobytka, hovädzieho mäsa a teľacieho mäsa a výrobkov z nich,
3. prerokúva návrhy na uplatňovanie opatrení na usmerňovanie trhu s hovädzím dobytkom, hovädzím mäsom a teľacím mäsom a výrobkami z nich,
4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva
	1. odboru živočíšnej výroby,
	2. sekcie potravinárstva a obchodu,
2. Pôdohospodárskej platobnej agentúry,
3. Slovenskej poľnohospodárskej a potravinárskej komory,
4. Agrárnej komory Slovenska,
5. Zväzu poľnohospodárskych družstiev a obchodných spoločností SR,
6. Štátnej veterinárnej a potravinovej správy Slovenskej republiky,
7. uznaných chovateľských organizácií v sektore hovädzieho dobytka,
8. spracovateľov hovädzieho mäsa a teľacieho mäsa.

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Výskumného ústavu ekonomiky poľnohospodárstva a potravinárstva,
3. Slovenskej poľnohospodárskej univerzity v Nitre,
4. Štatistického úradu Slovenskej republiky,
5. Centra výskumu živočíšnej výroby Nitra.

**B3 Komoditná rada pre hydinu, hydinové vajcia a hydinové mäso Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

1. Sleduje a hodnotí vývoj situácie na trhu s hydinou, hydinovými vajcami hydinovým mäsom a výrobkami z nich vrátane monitoringu ich cien,
2. prerokúva informácie o produkcii, spracovaní a marketingu hydiny, hydinových vajec hydinového mäsa a výrobkov z nich,
3. prerokúva návrhy na uplatňovanie opatrení na usmerňovanie trhu s hydinou, hydinovými vajcami hydinovým mäsom a výrobkami z nich,
4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva

1.1. odboru živočíšnej výroby,

1.2. sekcie potravinárstva a obchodu,

1. Pôdohospodárskej platobnej agentúry,
2. Štátnej veterinárnej a potravinovej správy Slovenskej republiky,
3. Slovenskej poľnohospodárskej a potravinárskej komory,
4. Únie hydinárov Slovenska.

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Agrárnej komory Slovenska,
3. Slovenskej poľnohospodárskej univerzity v Nitre,
4. Výskumného ústavu ekonomiky poľnohospodárstva a potravinárstva,
5. Štatistického úradu Slovenskej republiky,
6. Centra výskumu živočíšnej výroby Nitra.

**B4 Komoditná rada pre krmivá a výživu zvierat Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

1. Sleduje a hodnotí vývoj situácie na trhu s krmivami vrátane monitoringu ich cien,
2. prerokúva informácie o produkcii krmív,
3. prerokúva návrhy na uplatňovanie nástrojov na usmerňovanie trhu s krmivami,
4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva

1.1. odboru živočíšnej výroby,

1.2. sekcie potravinárstva a obchodu,

1. Pôdohospodárskej platobnej agentúry,
2. Slovenskej poľnohospodárskej a potravinárskej komory,
3. Agrárnej komory Slovenska,
4. Zväzu poľnohospodárskych družstiev a obchodných spoločností SR,
5. Štátnej veterinárnej a potravinovej správy Slovenskej republiky,
6. Ústredného kontrolného a skúšobného ústavu poľnohospodárskeho,
7. Zväzu výrobcov krmív, skladovateľov a obchodných spoločností,

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Výskumného ústavu ekonomiky poľnohospodárstva a potravinárstva,
3. Slovenskej poľnohospodárskej univerzity v Nitre,
4. Štatistického úradu Slovenskej republiky,
5. Centra výskumu živočíšnej výroby Nitra.

**B5 Komoditná rada pre mlieko Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

1. Sleduje a hodnotí vývoj situácie na trhu s mliekom a mliečnymi výrobkami vrátane monitoringu ich cien,
2. prerokúva informácie o produkcii, spracovaní a marketingu mlieka mliečnych výrobkov,
3. prerokúva návrhy na uplatňovanie nástrojov na usmerňovanie trhu s mliekom,
4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva
	1. odboru živočíšnej výroby,
	2. sekcie potravinárstva a obchodu,
2. Pôdohospodárskej platobnej agentúry,
3. Slovenskej poľnohospodárskej a potravinárskej komory,
4. Agrárnej komory Slovenska,
5. Zväzu poľnohospodárskych družstiev a obchodných spoločností SR,
6. Štátnej veterinárnej a potravinovej správy Slovenskej republiky.

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Výskumného ústavu ekonomiky poľnohospodárstva a potravinárstva,
3. Slovenskej poľnohospodárskej univerzity v Nitre,
4. Štatistického úradu Slovenskej republiky,
5. Centra výskumu živočíšnej výroby Nitra.

**B6 Komoditná rada pre ošípané a bravčové mäso Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

* 1. Sleduje a hodnotí vývoj situácie na trhu s ošípanými, bravčovým mäsom a  výrobkami z neho vrátane monitoringu ich cien,
	2. prerokúva informácie o produkcii, spracovaní a marketingu ošípaných bravčového mäsa a výrobkov z neho,
	3. prerokúva návrhy na uplatňovanie opatrení na usmerňovanie trhu s bravčovým mäsom a výrobkami z neho,
	4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva
	1. odboru živočíšnej výroby,
	2. sekcie potravinárstva a obchodu,
2. Pôdohospodárskej platobnej agentúry,
3. Slovenskej poľnohospodárskej a potravinárskej komory,
4. Agrárnej komory Slovenska,
5. Zväzu poľnohospodárskych družstiev a obchodných spoločností SR
6. Štátnej veterinárnej a potravinovej správy Slovenskej republiky,
7. Zväzu chovateľov ošípaných na Slovensku - družstvo,
8. spracovateľského priemyslu.

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Výskumného ústavu ekonomiky poľnohospodárstva a potravinárstva,
3. Slovenskej poľnohospodárskej univerzity v Nitre,
4. Štatistického úradu Slovenskej republiky,
5. Centra výskumu živočíšnej výroby Nitra,
6. Plemenárskych služieb Slovenskej republiky, štátny podnik.

**B7 Komoditná rada pre ovce a kozy, ovčie a kozie mlieko a mäso Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

1. Sleduje a hodnotí vývoj situácie na trhu s ovcami, kozami, s ovčím a kozím mliekom a mäsom a  výrobkami z nich vrátane monitoringu ich cien,
2. prerokúva informácie o produkcii, spracovaní a marketingu oviec, kôz, ovčieho a kozieho mlieka a mäsa a výrobkov z nich,
3. prerokúva návrhy na uplatňovanie nástrojov usmerňovania trhu s ovcami, kozami, s ovčím a kozím mliekom a mäsom a výrobkami z neho,
4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva
	1. odboru živočíšnej výroby,
	2. sekcie potravinárstva a obchodu,
2. Pôdohospodárskej platobnej agentúry,
3. Slovenskej poľnohospodárskej a potravinárskej komory,
4. Agrárnej komory Slovenska,
5. Zväzu poľnohospodárskych družstiev a obchodných spoločností SR,
6. Štátnej veterinárnej a potravinovej správy Slovenskej republiky,
7. Zväzu chovateľov oviec a kôz na Slovensku,
8. spracovateľského priemyslu.

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Výskumného ústavu ekonomiky poľnohospodárstva a potravinárstva,
3. Slovenskej poľnohospodárskej univerzity v Nitre,
4. Štatistického úradu Slovenskej republiky,
5. Centra výskumu živočíšnej výroby Nitra,
6. Plemenárskych služieb Slovenskej republiky, štátny podnik.

**B8 Komoditná rada pre včely a včelie produkty Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

* 1. Sleduje a hodnotí vývoj na trhu s včelími matkami a včelími produktmi vrátane monitoringu ich cien,
	2. prerokúva informácie o produkcii, spracovaní a marketingu včelích produktov,
	3. prerokúva návrhy na uplatňovanie nástrojov na usmerňovanie včelích produktov,
	4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva
	1. odboru živočíšnej výroby,
	2. sekcie potravinárstva a obchodu,
2. Pôdohospodárskej platobnej agentúry,
3. Štátnej veterinárnej a potravinovej správy Slovenskej republiky,
4. Slovenskej poľnohospodárskej a potravinárskej komory,
5. Agrárnej komory Slovenska,
6. Zväzu poľnohospodárskych družstiev a obchodných spoločností Slovenskej republiky,
7. Slovenského zväzu včelárov,
8. OZ SLOVENSKÍ VČELÁRI,
9. Združenia chovateľov včelích matiek Slovenskej kranskej včely,
10. Ústavu  včelárstva Liptovský Hrádok – Národné poľnohospodárske a potravinárske centrum, Výskumný ústav živočíšnej výroby Nitra,
11. Združenia slovenských spracovateľov včelích produktov.

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Slovenskej poľnohospodárskej univerzity Nitra,
3. Štatistického úradu Slovenskej republiky,
4. Slovenskej akadémie vied,
5. Strednej odbornej školy - Centrum odborného vzdelávania a prípravy vo včelárstve Pod Bánošom 80, Banská Bystrica,
6. Iných organizácií v oblasti včelárstva alebo poľnohospodárstva.

**B9 Komoditná rada pre cukor Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

* 1. Sleduje a hodnotí vývoj situácie na trhu s cukrom, vrátane monitoringu jeho cien,
	2. prerokúva informácie o produkcii, spracovaní a marketingu cukru,
	3. prerokúva návrhy na uplatňovanie nástrojov usmerňovania trhu s cukrom,
	4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

* 1. Ministerstva

1.1. odboru rastlinnej výroby,

1.2. sekcie potravinárstva a obchodu,

* 1. Pôdohospodárskej platobnej agentúry,
	2. Slovenskej poľnohospodárskej a potravinárskej komory,
	3. Agrárnej komory Slovenska,
	4. Zväzu poľnohospodárskych družstiev a obchodných spoločností SR,
	5. Zväzu pestovateľov cukrovej repy Slovenska,
	6. Slovenského cukrovarníckeho spolku.

Ďalšími členmi komoditnej rady môžu byť zástupcovia:

* 1. Ministerstva, sekcie rozvoja vidieka a priamych platieb,
	2. Slovenskej poľnohospodárskej univerzity v Nitre,
	3. Výskumného ústavu ekonomiky poľnohospodárstva a potravinárstva,
	4. Štatistického úradu Slovenskej republiky,
	5. Slovenského hydrometeorologického ústavu.

**B10 Komoditná rada pre obilniny Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

* 1. Sleduje a hodnotí vývoj situácie na trhu s obilninami a výrobkami z nich, vrátane monitoringu ich cien,
	2. prerokúva informácie o produkcii, spracovaní a marketingu s obilninami a výrobkami z nich,
	3. prerokúva návrhy na uplatňovanie nástrojov usmerňovania trhu s obilninami a výrobkami z nich,
	4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

* 1. Ministerstva

1.1. odboru rastlinnej výroby,

1.2. sekcie potravinárstva a obchodu,

* 1. Pôdohospodárskej platobnej agentúry,
	2. Slovenskej poľnohospodárskej a potravinárskej komory,
	3. Agrárnej komory Slovenska,
	4. Zväzu poľnohospodárskych družstiev a obchodných spoločností SR
	5. Zväzu pestovateľov a spracovateľov kukurice,
	6. Združenia pestovateľov a spracovateľov sladovníckeho jačmeňa,
	7. Slovenskej spoločnosti mlynárov,
	8. Podnikateľského zväzu pekárov, cukrárov a cestovinárov,
	9. Zväzu výrobcov krmív, skladovateľov a obchodných spoločností.

Ďalšími členmi komoditnej rady môžu byť zástupcovia:

* 1. Ministerstva, sekcie rozvoja vidieka a priamych platieb,
	2. Slovenskej poľnohospodárskej univerzity v Nitre,
	3. Výskumného ústavu ekonomiky poľnohospodárstva a potravinárstva,
	4. Štatistického úradu Slovenskej republiky,
	5. Slovenského hydrometeorologického ústavu.

**B11 Komoditná rada pre olejniny Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

* 1. Sleduje a hodnotí vývoj situácie na trhu s olejninami vrátane monitoringu ich cien,
	2. prerokúva informácie o produkcii a spracovaní olejnín,
	3. prerokúva návrhy na uplatňovanie nástrojov usmerňovania trhu s olejninami,
	4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva
	1. odboru rastlinnej výroby,
	2. sekcie potravinárstva a obchodu,
2. Pôdohospodárskej platobnej agentúry,
3. Slovenskej poľnohospodárskej a potravinárskej komory,
4. Agrárnej komory Slovenska,
5. Zväzu poľnohospodárskych družstiev a obchodných spoločností SR,
6. Slovenského zväzu olejninárov.

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Slovenskej poľnohospodárskej univerzity v Nitre,
3. Výskumného ústavu ekonomiky poľnohospodárstva a potravinárstva,
4. Štatistického úradu Slovenskej republiky,
5. Slovenského hydrometeorologického ústavu.

**B12 Komoditná rada pre ovocie Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

1. Sleduje a hodnotí vývoj situácie na trhu s ovocím, vrátane monitoringu jeho cien,
2. prerokúva informácie o produkcii, spracovaní a marketingu ovocia,
3. prerokúva návrhy na uplatňovanie nástrojov usmerňovania trhu s ovocím,
4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva
	1. odboru rastlinnej výroby,
	2. sekcie potravinárstva a obchodu,
2. Pôdohospodárskej platobnej agentúry,
3. Ústredného kontrolného a skúšobného ústavu poľnohospodárskeho,
4. Štátnej veterinárnej a potravinovej správy Slovenskej republiky,
5. Slovenskej poľnohospodárskej a potravinárskej komory,
6. Ovocinárskej únie Slovenskej republiky,
7. Slovenského konzervárenského zväzu.,

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Agrárnej komory Slovenska,
3. Zväzu poľnohospodárskych družstiev a obchodných spoločností SR,
4. Slovenskej poľnohospodárskej univerzity v Nitre,
5. Výskumného ústavu ekonomiky poľnohospodárstva a potravinárstva,
6. Štatistického úradu Slovenskej republiky,
7. Slovenského hydrometeorologického ústavu.

**B13 Komoditná rada pre víno Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

1. Sleduje a hodnotí vývoj situácie na trhu s vínom vrátane monitoringu cien,
2. prerokúva informácie o produkcii, spracovaní a marketingu vína,
3. prerokúva návrhy na uplatňovanie nástrojov usmerňovania trhu s vínom,
4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva
	1. odboru rastlinnej výroby,
	2. sekcie potravinárstva a obchodu,
2. Pôdohospodárskej platobnej agentúry,
3. Ústredného kontrolného a skúšobného ústavu poľnohospodárskeho,
4. Štátnej veterinárnej a potravinovej správy Slovenskej republiky,
5. Slovenskej poľnohospodárskej a potravinárskej komory,
6. Ovocinárskej únie Slovenskej republiky,
7. Agrárnej komory Slovenska,
8. Zväzu poľnohospodárskych družstiev a obchodných spoločností SR,
9. Zväzu vinohradníkov a vinárov Slovenska.

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Slovenskej poľnohospodárskej univerzity v Nitre,
3. Výskumného ústavu ekonomiky poľnohospodárstva a potravinárstva,
4. Štatistického úradu Slovenskej republiky,
5. Slovenského hydrometeorologického ústavu.

**B14 Komoditná rada pre zeleninu Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

1. Sleduje a hodnotí vývoj situácie na trhu so zeleninou, vrátane monitoringu jej cien,
2. prerokúva informácie o produkcii, spracovaní a marketingu zeleniny,
3. prerokúva návrhy na uplatňovanie nástrojov usmerňovania trhu so zeleninou,
4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva
	1. odboru rastlinnej výroby,
	2. sekcie potravinárstva a obchodu,
2. Pôdohospodárskej platobnej agentúry,
3. Ústredného kontrolného a skúšobného ústavu poľnohospodárskeho,
4. Štátnej veterinárnej a potravinovej správy Slovenskej republiky,
5. Slovenskej poľnohospodárskej a potravinárskej komory,
6. Agrárnej komory Slovenska,
7. Zväzu zeleninárov a zemiakárov Slovenska,
8. Zväzu poľnohospodárskych družstiev a obchodných spoločností S,
9. Slovenského konzervárenského zväzu.

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Slovenskej poľnohospodárskej univerzity v Nitre,
3. Výskumného ústavu ekonomiky poľnohospodárstva a potravinárstva,
4. Štatistického úradu Slovenskej republiky,
5. Slovenského hydrometeorologického ústavu.

**B15 Komoditná rada pre zemiaky Ministerstva pôdohospodárstva a rozvoja vidieka Slovenskej republiky**

**Činnosť komoditnej rady**

Komoditná rada najmä:

1. Sleduje a hodnotí vývoj situácie na trhu so zemiakmi, vrátane monitoringu ich cien,
2. prerokúva informácie o produkcii a spracovaní zemiakov,
3. prerokúva návrhy na uplatňovanie nástrojov usmerňovania trhu so zemiakmi,
4. prerokúva návrhy a podnety členov komoditnej rady a ostatné úlohy uložené ministrom.

**Zloženie komoditnej rady**

Členmi komoditnej rady sú zástupcovia:

1. Ministerstva
	1. odboru rastlinnej výroby,
	2. sekcie potravinárstva a obchodu,
2. Pôdohospodárskej platobnej agentúry,
3. Ústredného kontrolného a skúšobného ústavu poľnohospodárskeho,
4. Štátnej veterinárnej a potravinovej správy Slovenskej republiky,
5. Slovenskej poľnohospodárskej a potravinárskej komory,
6. Agrárnej komory Slovenska,
7. Zväzu poľnohospodárskych družstiev a obchodných spoločností SR,
8. Slovsolanum – družstvo pestovateľov a spracovateľov zemiakov,
9. Zemiakárskeho zväzu Slovenskej republiky,
10. Zväzu zeleninárov a zemiakárov Slovenska.

Ďalšími členmi komoditnej rady môžu byť zástupcovia:

1. Ministerstva, sekcie rozvoja vidieka a priamych platieb,
2. Slovenskej poľnohospodárskej univerzity v Nitre,
3. Výskumného ústavu ekonomiky poľnohospodárstva a potravinárstva,
4. Výskumného a šľachtiteľského ústavu zemiakárskeho,
5. Štatistického úradu Slovenskej republiky,
6. Slovenského hydrometeorologického ústavu.